

***Ј У Ц Е Н Т А Р З А К У Л Т У Р У Б Е Р А Н Е***

***ПРОГРАМ РАДА СА ФИНАНСИЈСКИМ ПЛАНОМ***

***ЗА 2016.ГОДИНУ***

***БЕРАНЕ, ЈАНУАР 2016. ГОДИНЕ***

***УВОД***

***Реализација Плана и програма ЈУ Центар за културу зависи од средстава која се опредијеле за остваривање прогрaмских активности.***

***Средства за планиране активности обезбјеђују се од средстава буџета Општине Беране, сопствених прихода, донација и средстава које суфинансира Министарство културе Црне Горе.***

***ЈУ Центар за културу, остварује своју дјелатност у оквиру општих активности за реализацију послова и у оквиру посебних организационих јединица:***

* ***Спомен кућа „Војвода Гавро Вуковић“;***
* ***Народна библиотека „Др Радован Лалић“;***
* ***Служба за сценску, културно-умјетничку и биоскопску дјелатност.***

***Центар за културу ће и ове године реализовати бројне програме, разноврсног културно-умјетничког садржаја, улажући све потенцијале како би ниво и квалитет програма био стално у порасту, с обзиром да је ова установа, главни носилац културе у Бернама.***

 ***СПОМЕН КУЋА „ ВОЈВОДА ГАВРО ВУКОВИЋ“***

***Планиране активности у Спомен кући:***

* ***Организовање округлих столова на различите теме;***
* ***Организовање изложби слика, скулптура и фотографија;***
* ***Организовање изложбе цртежа и скулптура фестивала умјетности „Вирски“;***
* ***У јулу мјесецу, отварање девете дипломатске школе;***
* ***Организовање протоколарног пријема дипломата и других високих личности из земље и региона;***
* ***У октобру, организовање изложбе слика са „Беранске ликовне колоније“.***
* ***Организовање изложбе фотографија, аутора Васа Кнежевића из Пљеваља.***

***Спомен кућа биће ове године приређивач дјела др Милисава Лутовца, академика САНУ. Из богатог опуса нашег научника, издвојили смо за издавање радове: „Иванградска (беранска) котлина“ и „Рожаје и Штавица - антропогеографска испитивања“.***

***Уколико Министарство културе одобри пројекат пријављен на „Конкурсу за суфинансирање културе на сјеверу Црне Горе“ а који се односи на отварање Љетње позорнице у дворишту Куће, учинићемо све што је неопходно, како би се остварила идеја на чију реализицију чекамо годинама.***

***Љетња позорница у самом центру града, значајно би утицала на садржајнији и богатији културни живот у Беранама.***

 ***НАРОДНА БИБЛИОТЕКА „ДР РАДОВАН ЛАЛИЋ“***

***Планиране активности:***

* ***Обнављање рада интернет читаонице;***
* ***Оснивање дјечијег одељења;***
* ***Одржавање промоција књига и других књижевних манифестација;***
* ***Сарадња са редакцијом часописа „Токови“;***
* ***Стручно усавршавање радника;***
* ***Набавка публикација из свих научних и стручних области;***
* ***Посјета сајмовима књига у Београду и Подгорици;***
* ***Сарадња са завичајним писцима, обогаћивање завичајног фонда;***
* ***Активно учешће у систему узајамне каталогизације и***

***континуирани рад у систему COBISS;***

* ***Анимирање ученика основних и средњих школа за коришћење библиотечких услуга;***
* ***Завршавање ревизије књижног фонда, започете у децембру прошле године;***

***Након пријављивања на конкурс крајем 2015. године, од Министарства културе Црне Горе добили смо почетком ове године 2 000 евра за отварање интернет - читаонице и 1 000 евра за оснивање дјечијег одељења. Реализацију ових послова, започећемо након ослобађања просторија, које осам година користе студенти Учитељског факултета.***

***У јануару ове године, обновили смо после осам година, Уговор о пуноправном чланству Народне библиотеке у библиотечко- информационом систему COBISS, штоподразумијева ангажованострадникаБиблиотеке у системуузајамнекаталогизације.***

***Ове године Библиотека ће бити организатор такмичења за најбољи литерарни рад на задату тему, ученика средњих школа за општине Беране и Андријевицу.***

 ***КУЛТУРНО-УМЈЕТНИЧКА, СЦЕНСКА И БИОСКОПСКА ДЈЕЛАТНОСТ***

***Прошлу 2015.годину обиљежило је обнављање рада беранског позоришта.***

***Позоришну дјелатност наставићемо да унапређујемо на различите начине:***

***Организовањем гостовања у земљи и региону, представа урађених у продукцији наше установе;***

***Организовањем гостујућих представа најмање осам пута у току године;***

***Планирамо постављање на сцену позоришне представе „Проклета авлија“ (прошле године смо одустали од реализације овог пројекта због недовољно средстава).***

***Са позоришном представом, „Идемо у лов“, учествоваћемо на 7.Међународној смотри глумачких остварења „Гулини дани“ у Петровцу на Млави која се одржава од 21.03. до 26.03.2016. године. Наша представа је на програму 25. марта.***

***Такође, Центар за дјелатност културе Бијело Поље, позвао нас је да учествујемо на „фестивалу драмских аматера“ Црне Горе, који се преко четири деценије одржава у њиховом граду. Потврдили смо учешће и на овом фестивалу, који ће се одржати у првој половини јуна.***

***Имамо још и уговорено гостовање у априлу,у београдском позоришту „Славија“.***

***Друге планиране активности културно-умјетничке, сценске и биоскопске дјелатности су:***

* ***Побољшање техничке опремљености сале Центра за културу (куповина рефлектора и расвете);***
* ***Приказивање филмова домаће и стране продукције, кад год је то могуће (Центар не посједује савремену дигиталну опрему);***
* ***Организовање општинске и државне смотре рецитатора;***
* ***Организовање „Беранске ликовне колоније“, која окупља академске сликаре из земље и региона;***
* ***Одржавање,десете по реду,манифестације „Полимске књижевне стазе“, која је ове године посвећена књижевнику Драгомиру Брајковићу;***
* ***Годишњи концерт Музичке школе;***
* ***ОдржавањеМеђународног фестивала глумаца, пјевача и забављача за дјецу „Лимско срце“ (октобар);***
* ***Избор најбољег ликовног рада ученика основних и средњих школа;***
* ***Одржавање концерата класичне музике;***
* ***Одржавање Општинске смотре драмског стваралаштва, на којој ће учествовати све основне и средње школе са подручја наше општине.***

***ЈУ Центар за културу омогућава бесплатно коришћење сале и техничку подршку вјерским заједницама , приликом организовања програма. Такође, учествујемо у обиљежавању општинских и државних јубилеја али и значајних датума из живота појединаца који су дали допринос унапређењу науке, културе и умјетности.***

***Центар ће и ове године сарађивати са институцијама и појединцима из области културе.***

* ***Центар за културу бави се и издавачком дјелатношћу. Ове године, као и претходних, штампаћемо два броја „Токова“ – часописа за научна, књижевна и друштвена питања.***
* ***У наредном периоду, штампаћемо и „Мемоаре“првог црногорског правника и министра иностраних дјела, Гавра Вуковића. Ова публикација биће објављена у два тома.“Мемоари“ имају велику историјску и литерарну вриједност и овај значајан издавачки подухватзахтијева и знатна финансијска средства.***

***Културни живот у Беранама, сваке године обиљежава „Беранско културно љето“, манифестација, коју Центар за културу чини богатијом позоришним представама, музичким манифестацијама , одржавањем„Беранске ликовне колоније“ и учешћем у организовању Дана Општине. Директор Центра ће са другим члановима организационог одбора за припрему и одржавање „Беранског културног љета“осмислити програмски садржај ове маанифестације.***

***Немогуће је, за годину дана унапријед, планирати сва дешавања, која зависе и од културно-умјетничких кретања у Црној Гори и окружењу. Настојаћемо, да прихватамо програме из других средина, који су актуелни и популарни.***

***Центар за културу наставиће мисију очувања културног наслеђа и баштине као и културно-умјетничког стваралаштва, пратећи савремена дешавања али уз ослањање на традиционалне вриједности.***

**Финансијски план „ЈУ Центар за културу“ Беране за 2016.годину**

**Планирани приходи у 2016. години**

|  |  |
| --- | --- |
| **Извори прихода** | **Износ средстава** |
| 1. **Буџет Општине Беране**
2. **Министарство културе Црне Горе (финансирање културних пројеката на селу)**
3. **Сопствени приходи**
 | **338.158,90€** **10.000,00€** **10.000,00€** |
| **Укупно:** | **358.158,90€** |

**Расходи у 2016. години**

**Планирани расходи у 2016. години**

|  |  |
| --- | --- |
|  |  |
| 1. **Зараде запослених и остала лична примања**
2. **Расходи за материјал**
3. **Расходи за услуге**
4. **Расходи за текуће одржавање**
5. **Остали издаци**
6. **Трансфери институцијама, појединцима, невладином и јавном сектору**
7. **Капитални издаци**
8. **Отплата обавеза из предходног периода**
 | **281.158,90€****11.000,00€****2.000,00€****1.000,00€** **3.000,00€****30.000,00€****5.000,00€** **5.000,00€** |
| **Укупно:** | **358.158.90€** |

|  |  |
| --- | --- |
| **ЈУ ЦЕНТАР ЗА КУЛТУРУ** |  |
| **Бруто зараде и доприноси** | **277.658,90** |
| **Нето плате** | **165.036,34** |
| **Порез на зараде** |  **22.708,80** |
| **Доприноси на терет запосленог** |  **59.287,94** |
| **Доприноси на терет послодавца** |  **27.673,67** |
| **Општински прирез** |  **2.952,14** |
| **Остала лична примања** |  **3.500,00** |
| **Остале накнаде** |  **3.500,00**  |
| **Расходи за материјал** |  **11.000,00** |
| **Административни материјал** |  **1.000,00** |
| **Расходи за енергију** |  **10.000,00** |
| **Расходи за услуге** |  **2.000,00** |
| **Службена путовања** |  **500,00** |
| **Комуникационе услуге** |  **1.000,00** |
| **Остале услуге** |  **500,00** |
| **Расходи за текуће одржавање** |  **1.000,00** |
| **Текуће одржавање опреме** |  **1.000,00** |
| **Остали издаци** |  **3.000,00** |
| **Комуналне услуге** |  **3.000,00** |
| **Трансфери институцијама, појединцима, невладином и јавном сектору** |  **50.000,00** |
| **Беранско љето** |  **7.000,00** |
| **Лимско срце** |  **3.000,00** |
| **Остали трансфери за културу** |  **40.000,00** |
| **Капитални издаци** |  **5.000,00**  |
| **Издаци за опрему** |  **4.000,00** |
| **Инвестиционо одржавање** |  **1.000,00** |
| **Отплата обавеза из предходног периода** |  **5.000,00** |
| **Укупно:** | **358.158,90** |

***Јануара, 2016. године***

 ***Директор ЈУ Центар за културу***

 ***Слободанка Ивановић***